

**MICRORRELATOS DÍA DO LIBRO**

A Biblioteca do C.A. UNED Lugo convoca o **I CONCURSO DE MICRORRELATOS** por mor da celebración do  **Día do Libro.**

**BASES**

**PARTICIPANTES**

Poden participar no concurso tódalas persoas maiores de idade con interese pola escritura.

**O MICRORELATO**

 O microrrelato, que non poderá pasar das 100 palabras,  deberá estar escrito en galego ou castelán e debe ser orixinal e inédito (non debe ter sido publicado en ningún medio ou soporte).

Non se admitirá a concurso ningún microrrelato enviado fóra de prazo e en xeral calquera microrrelato que non cumpra as condicións destas bases.

**ENVÍO E DIFUSIÓN**

O relato enviarase por **WHATSAPP** ao número **608 57 73 91** ou como documento adxunto ao correo electrónico biblioteca@lugo.uned.es. Na mensaxe deben indicarse os seguintes datos: *nome e apelidos do participante; título e teléfono de contacto.* Soamente se admitirá un relato por participante.

O C. A. UNED Lugo divulgará os relatos nas súas redes sociais coa etiqueta **#DÍADELLIBRO**

**PREMIO**

O xurado, formado por: José Luis Prieto Arroyo (Director do Campus Noroeste e do Centro Asociado de Lugo); José Enrique Pérez Rodríguez (Profesor-Titor de Lingua Española e de Literatura do CAD no C.A. Lugo); e Ana Mª Pérez Teijeiro (Bibliotecaria do C.A. Lugo), elixirá un microrrelato entre tódolos participantes. O premio consistirá nun **LOTE DE PRODUTOS CULTURAIS.**

**PRAZO DE RECEPCIÓN DE TEXTOS**

O prazo de recepción dos relatos comezará o luns 11 de abril de 2016 e **rematará o venres, 22 de abril de 2016, ás 23:59 horas.**

O gañador coñecerase o día 26 de abril e difundirase nas redes sociais do C. A. Lugo.

Colabora: